Държавен вестник, бр. 47, 2024 г., стр. 80

СТР.  80	
Д Ъ Р Ж А В Е Н  В Е С Т Н И К 	
БРОЙ  47
ОБЩИНА КОСТЕНЕЦ
РЕШЕНИЕ № 76
от 25 април 2024 г.
На основание чл. 21, ал. 1, т. 8 и ал. 2, чл. 27, 
ал. 4 и 5 от ЗМСМА, чл. 31, ал. 1 от ЗПСК във 
връзка с чл. 2, ал. 1, чл. 5, чл. 6, ал. 1, чл. 9 и 
чл. 14, ал. 4 от Наредбата за търговете и конкур­
сите Общинският съвет – Костенец, реши:
1. Намалява с 10 % началната тръжна цена 
за продажба чрез приватизация на 50 дяла от 
капитала на „Фармакос“ – ООД, представляващи 
47,6 % от капитала на дружеството, собственост 
на Община Костенец.
2. Открива процедура по приватизация на 50 
дяла от капитала на „Фармакос“ – ООД, пред­
ставляващи 47,6 % от капитала на дружеството.
3. Търгът ще се проведе при следните условия: 
3.1. Обект на търга: 50 дружествени дяла от 
капитала на „Фармакос“ – ООД, представляващи 
47,6 % от капитала на дружеството, собственост 
на Община Костенец.
3.2. Вид на търга: публичен търг с явно над­
даване.
3.3. Начална тръжна цена: 75 599 лв.
3.4. Стъпка на наддаване: 2800 лв.
3.5. Размер на депозита и краен срок за вна­
сянето му: депозитът за участие е в размер 8100 
лв., който следва да е постъпил по сметка на 
Община Костенец в срок до 18-ия ден от датата 
на обнародването в „Държавен вестник“ на ре­
шението за приватизация чрез публичен търг с 
явно наддаване. 
3.6. Закупуване на тръжна документация: 
тръжната документация може да се закупи от 
общинската администрация – Костенец, на ка­
сата в Центъра за административно обслужване, 
гр. Костенец, ул. Иван Вазов № 2, ет. 1; срок 
за закупуване на тръжната документация – до 
16 ч. на 15-ия ден от датата на обнародването 
в „Държавен вестник“ на решението за прива­
тизация чрез публичен търг с явно наддаване; 
стойността на тръжната документация е в размер 
100 лв.; срещу представена фактура (приходна 
квитанция) за закупена тръжна документация 
същата се получава в деловодството на общин­
ската администрация – Костенец, ет. 1, Център 
за административно обслужване.
3.7. Срок за подаване на предложения за учас­
тие: предложенията на участниците за участие в 
търга се подават в деловодството на общинската 
администрация – Костенец, ет. 1, Център за адми­
нистративно обслужване, в запечатан, надписан и 
непрозрачен плик в срок до 17 ч. на 20-ия ден от 
датата на обнародването в „Държавен вестник“ 
на решението за приватизация чрез публичен 
търг с явно наддаване.
3.8. Срок за извършване на оглед: оглед на ак­
тивите на дружеството може да се извърши всеки 
работен ден до деня, предхождащ търга, от 9 до 
15 ч. след закупуване на тръжна документация 
и заявка за оглед, направена един работен ден 
предварително.
3.9. Провеждане на търга: търгът ще се проведе 
в сградата на общинската администрация, гр. Кос­
тенец, ул. Иван Вазов № 2, ет. 4, заседателна зала, 
в 10 ч. на 21-вия ден от датата на обнародването 
в „Държавен вестник“ на решението за прива­
тизация чрез публичен търг с явно наддаване.
3.10. Повторен търг: в случай че на публичния 
търг с явно наддаване не се е явил кандидат, 
да се обяви нов чрез обнародване в „Държавен 
вестник“ на решението за приватизация чрез 
публичен търг с явно наддаване; повторният търг 
да се проведе при същите условия, при които е 
обявен първият.
3.11. Всички разходи, свързани с участието 
в търга, сключването на сделката, дължимите 
данъци и такси, са изцяло за сметка на купувача.
4. Утвърждава тръжна документация за про­
веждане на публичен търг с явно наддаване.
5. Упълномощава кмета на община Костенец 
да предприеме всички необходими действия за 
изпълнение на взетото решение, включително: 
обнародване на настоящото решение в „Държа­
вен вестник“, оповестяването му на официалната 
интернет страница на общината и публикуването 
му в един местен вестник, както и да извърши 
каквито други действия е необходимо.
6. Възлага на кмета на община Костенец да 
организира и проведе публичен търг с явно над­
даване за приватизация на 50 дяла от капитала 
на „Фармакос“ – ООД, представляващи 47,6 % от 
капитала на дружеството, и да сключи привати­
зационен договор със спечелилия търга участник 
в срока по Наредбата за търговете и конкурсите.
Председател:
П. Петрова
3607
ОБЩИНА ЛОВЕЧ
РЕШЕНИЕ № 126
от 25 април 2024 г.
Във връзка със законосъобразното приключ­
ване на процедурата по одобряване на проект за 
частично изменение на общия устройствен план 
на гр. Ловеч поземлен имот с идентификатор 
67060.1.1, местност Беклемето, землището на 
с. Славяни, община Ловеч, на основание чл. 21, 
ал. 1, т. 11 и ал. 2 от ЗМСМА, чл. 127, ал. 6 и 
чл. 134, ал. 3 от ЗУТ и Решение № 14 от прото­
кол № 14 от 5.12.2023 г. на Общинския експертен 
съвет по устройство на територията (ОЕСУТ) 
Общинският съвет – Ловеч, реши:
1. Одобрява представения проект за частично 
изменение на общия устройствен план на община 
Ловеч за поземлен имот (ПИ) с идентификатор